**Ministru kabineta noteikumu projekta**

„Kultūras pieminekļu, tajā skaitā valstij piederošo senlietu,

mākslas un antikvāro priekšmetu izvešanas no Latvijas

un ievešanas Latvijā kārtība” sākotnējās ietekmes novērtējuma

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Kultūras ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” pieņemšanas, kad Latvija vēl nebija Eiropas Savienības (turpmāk – ES) dalībvalsts, un mākslas un antikvāro priekšmetu, kultūras pieminekļu un valstij piederošo senlietu (ar datējumu līdz 17.gadsimtam ieskaitot) (turpmāk – kultūras priekšmeti) izvešanas/ievešanas kārtība tika izstrādāta, ir pagājuši 13 gadi. Tādēļ jaunās Ministru kabineta noteikumu projekta „Kultūras pieminekļu, tajā skaitā valstij piederošo senlietu, mākslas un antikvāro priekšmetu izvešanas no Latvijas un ievešanas Latvijā kārtība” (turpmāk – Projekts) redakcijas nepieciešamību vispirms nosaka vēsturisko apstākļu maiņa un brīvas preču kustības nosacījumu ES iekšienē nodrošināšana. Vienlaikus ir nepieciešams uzlabot tiesisko regulējumu nacionālo mākslas, vēstures vai arheoloģijas vērtību aizsardzībai Līguma par Eiropas Savienības darbību (turpmāk – Līgums) 2.nodaļas 30.panta izpratnē.UNESCO Latvijas Nacionālā komisija periodiski izvērtē Latvijas darbību UNESCO 1970.gada Konvencijas par kultūras priekšmetu nelikumīgas ievešanas, izvešanas un īpašumtiesību maiņas aizliegšanu un novēršanu (turpmāk – Konvencija) standartu īstenošanā. Saistībā ar minēto no 2015.gada Valsts kultūras pieminekļu aizsardzības inspekcija (turpmāk – Inspekcija) ir uzsākusi normatīvā regulējuma pilnveidošanu, ņemot vērā Konvencijā noteikto un, ievērojot Inspekcijas administratīvo un finanšu kapacitāti Konvencijas uzturēšanas nodrošināšanai, lemjot par pievienošanos iepriekšminētajam starpvalstu līgumam.Ievērojot minēto un pamatojoties uz Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktā noteikto, ja Ministru kabineta noteikumu projekta normu apjoms pārsniedz pusi no spēkā esošo noteikumu normu apjoma, sagatavo jaunu Ministru kabineta noteikumu projektu, Projekts ir izstrādāts kā jauns Ministru kabineta noteikumu projekts.Projekta mērķis ir faktiskajai situācijai atbilstoša tiesiskā regulējuma izstrāde attiecībā uz kultūras priekšmetu izvešanu no Latvijas un ievešanu Latvijā un Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” (turpmāk MK noteikumi Nr.8) normu pilnveidošana, samazinot administratīvo slogu kultūras priekšmetu īpašniekiem, valdītājiem vai turētājiem, kuri pārvieto kustamo īpašumu ārpus valsts robežām pagaidu un pilnīgai izvešanai. Projekts nosaka šādas izmaiņas un MK noteikumu Nr.8 normu precizēšanu:1.  No MK noteikumu Nr.8 3.punkta izriet, ka iesniedzējam, lai secinātu, vai konkrētā kultūras priekšmeta izvešanai no Latvijas ir nepieciešama Inspekcijas izsniegta atļauja, nepieciešams izvērtēt šī priekšmeta kategoriju atbilstoši minēto noteikumu 1.pielikumam.Projekta 5.punkts nosaka, ka Inspekcijas izsniegta atļauja, neatkarīgi no kultūras priekšmeta veida, nepieciešama to kultūras priekšmetu izvešanai, kas ir valsts aizsargājami kultūras pieminekļi (Valsts aizsargājamo kultūras pieminekļu saraksts <http://likumi.lv/doc.php?id=33373>). Attiecībā uz tiem kultūras priekšmetiem, kas nav valsts aizsargājami kultūras pieminekļi, nepieciešams Inspekcijas vērtējums, nosakot kultūras priekšmeta kategoriju, vērtību un secinot, vai nepieciešama atļauja kultūras priekšmetu izvešanai atbilstoši Projekta 1.pielikumā noteiktajām kultūras priekšmetu kategorijām.Ja kultūras priekšmets sasniedz Padomes Regulas (EK) Nr.116/2009 1.pielikumā minētajām kultūras priekšmetu kategorijām norādīto finanšu vērtību, Inspekcija izsniedz Komisijas īstenošanas regulas (ES) Nr.1081/2012 II iedaļā noteikto izvešanas atļauju (I iedaļas 1.punkta a apakšpunkts – „standarta atļauja”, I iedaļas 1.punkta b apakšpunkts – „īpašā atklātā atļauja” vai I iedaļas 1.punkta c apakšpunkts – „vispārējā atklātā atļauja”). Ja kultūras priekšmets atbilst gan kādai no Projekta 1.pielikumā minētajām kultūras priekšmetu kategorijām, gan kādai no Padomes Regulas (EK) Nr.116/2009 1.pielikumā minētajām kultūras priekšmetu kategorijām, tad Inspekcija kultūras priekšmeta izvešanai izsniedz divas atļaujas (gan atbilstoši Projektam, gan saskaņā ar Komisijas īstenošanas regulu (ES) Nr.1081/2012). Var būt arī gadījumi, kad priekšmets atbilst tikai kādai no Padomes Regulā (EK) Nr.116/2009 noteiktajām kultūras priekšmeta kategorijām. Tādā gadījumā kultūras priekšmeta izvešanai tiek izsniegta tikai viena atļauja saskaņā ar Komisijas īstenošanas regulu (ES) Nr.1081/2012. Tiesiskais regulējums, kas noteic kārtību, kādā izsniedz minēto atļauju, nav nepieciešams, jo Padomes Regulas (EK) Nr.116/2009 un Komisijas īstenošanas regulas (ES) Nr.1081/2012 normas ir piemērojamas tieši.2. MK noteikumu Nr.8 8.punkts nosaka, ka katra kultūras priekšmeta izvešanai Inspekcija izsniedz atsevišķu atļauju. Izņēmums ir kultūras priekšmeti, kurus paredzēts izvest vienlaicīgi un kuru izcelsme atbilst kultūras priekšmetu kolekcijas prasībām, kā arī, ja kultūras priekšmeti ir no privātkolekcijām, kurus paredzēts izvest noteiktas izsoles vai izstādes ietvaros.Lai atvieglotu Projektā noteiktā tiesiskā regulējuma piemērošanu un nošķirtu gadījumus, kad vairāku kultūras priekšmetu izvešanai pieļaujams izsniegt vienu atļauju, Projekta 3.punktā ir definēta kultūras priekšmetu kolekcija, nosakot kritērijus – prasības, kādām ir jābūt izpildītām, lai priekšmetu kopums varētu tikt uzskatīts par kultūras priekšmetu kolekciju un to izvešanai būtu izsniedzama viena Inspekcijas atļauja. Kā viens no kultūras priekšmetu kolekcijas kritērijiem ir identificējamas kultūras priekšmetu kopības pazīmes, piemēram, mākslas vai antikvārā priekšmeta veids, stils, laikmets, izgatavošanas materiāls.3. Likuma „Par kultūras pieminekļu aizsardzību” 18.pantā ir noteikts, ka muzejos un bibliotēkās esošo kultūras vērtību valsts uzskaiti un aizsardzību veic kārtībā, kāda paredzēta Latvijas Republikas likumdošanas aktos par muzeju krājumu un bibliotēku fondiem. Dokumentāro pieminekļu uzskaites kārtību nosaka [Arhīvu likums](http://likumi.lv/ta/id/205971-arhivu-likums). Uz Muzeju likuma un Arhīvu likuma pamata izdotajos Ministru kabineta noteikumos ir noteikta speciāla kārtība attiecībā uz šo institūciju krājumā esošo kultūras priekšmetu pagaidu izvešanu no Latvijas, savukārt Bibliotēku likumā noteiktā kārtībā izveidotu bibliotēku krājumā esošu iespieddarbu un citu dokumentu, kas ir kultūras priekšmets šo noteikumu izpratnē un kas atbilst Projekta 1.pielikumā noteiktajām kultūras priekšmetu kategorijām, pagaidu izvešanu regulē Bibliotēku likumā un likumā „Par kultūras pieminekļu aizsardzību” noteiktais regulējums.Ievērojot minēto, Projekta 6.punkts nosaka muzeju un arhīvu institūciju krājumā esošo kultūras priekšmetu pagaidu izvešanu no Latvijas.4.  MK noteikumu Nr.8 4.punkts nosaka, ka iesniedzējs iesniedz Inspekcijā iesniegumu par atļaujas saņemšanu kultūras priekšmeta izvešanai, un, ņemot vērā, ka iesniegums saskaņā ar šo noteikumu 2.pielikumu vienlaikus ir atļaujas pirmais eksemplārs, minēto noteikumu 18.punktā ir noteiktas prasības iesnieguma aizpildīšanai, tajā skaitā nosakot, ka atļaujā nedrīkst būt dzēsumi, aizkrāsojumi, aizlīmējumi, traipi, un tajā nav pieļaujama ierakstu labošana.Lai Inspekcijas atļaujas izsniegšanu padarītu operatīvāku un nepieļautu kļūdas, iesniedzējam pašrocīgi aizpildot iesniegumu, Projekta 7.punkts nosaka, ka persona iesniedz Inspekcijā pieteikumu (izstrādāta jauna veidlapa – Projekta 2.pielikums) un tajā norādītos datus Inspekcija ievada atļaujas pirmajā eksemplārā (Projekta 3.pielikums). Kārtību, kādā Inspekcija nodrošina iesniedzēja pieteikumā norādīto datu aizpildīšanu Projekta 3.pielikumā noteiktajās atļauju formās, Inspekcija izstrādā iekšējā normatīvā akta veidā.5. MK noteikumu Nr.8 5.punkts nosaka, ka iesniedzējs kopā ar iesniegumu iesniedz Inspekcijā attiecīgā kultūras priekšmeta krāsu fotogrāfiju, kas ir noteikta izmēra un nav senāka par 10 gadiem, savukārt šo noteikumu 6.punkts nosaka Inspekcijas tiesības pieprasīt detalizētu kultūras priekšmeta aprakstu, ja iesniegtās fotogrāfijas nesniedz nepieciešamo informāciju.Projekta 7.punktā prasība pieteikumam pievienot kultūras priekšmetu fotogrāfijas netiek noteikta, izņemot gadījumus, kad atļauja tiek lūgta kultūras priekšmetu kolekcijas izvešanai (Projekta 8.punkts). Plānots, ka kultūras priekšmetu fotofiksāciju, iesniedzējam uzrādot izvešanai paredzēto kultūras priekšmetu, turpmāk nodrošinās Inspekcija, tādējādi panākot, ka Inspekcijas rīcībā ir kvalitatīvi, Inspekcijas prasībām atbilstoši fotomateriāli, vienlaikus samazinot administratīvo slogu iesniedzējam.6. MK noteikumu Nr.8 9.punkts paredz Inspekcijas tiesības aizliegt izvest uzrādīto kultūras priekšmetu.Projektā ir norādīti gadījumi, kad Inspekcijas aizliegums izvest kultūras priekšmetu vai atļaut tikai pagaidu kultūras priekšmeta izvešanu var tikt realizēts:1) Projekta 11.1.apakšpunkts nosaka Inspekcijas tiesības atteikt izsniegt atļauju kultūras priekšmeta pilnīgai izvešanai (kultūras priekšmeta neatgriezenisku pārvietošanu ārpus Latvijas robežām) un pagaidu izvešanai, gadījumos kad nav iesniegta visa Projekta 2.pielikumā noteiktā nepieciešamā informācija kultūras priekšmeta izvešanai, kas liedz Inspekcijai veikt kultūras priekšmeta pilnīgu identifikāciju, ar to saprotot gadījumus, kad kāds no Projekta 2.pielikumā noteiktajiem dokumentiem nav iesniegts vai ir nepilnīgi aizpildīts (piemēram, nav kultūras priekšmeta apraksta).2) Projekta 11.2.apakšpunkts nosaka, ja Inspekcija, veicot izpēti tai pieejamajās datu bāzēs, noskaidro iesniegtā kultūras priekšmeta legālo izcelsmi, piemēram, izvedamais kultūras priekšmets ir identificējams kā meklēšanā esošs vai zudis kultūras priekšmets, tas ir arguments aizlieguma piemērošanai kultūras priekšmeta pilnīgai izvešanai un pagaidu izvešanai;3) ja pēc iesniegtā kultūras priekšmeta izvērtēšanas Inspekcijas izveidotajā mākslas un antikvāro priekšmetu ekspertu padomē, konstatēta priekšmeta īpašā kultūrvēsturiskā vērtība, priekšmetam tiek piešķirts jaunatklāta kultūras pieminekļa statuss. Uz jaunatklāto kultūras pieminekli līdz tā potenciālai iekļaušanai Valsts aizsargājamo kultūras pieminekļu sarakstā (6 mēneši) ir attiecināmi visi tie paši noteikumi, kas ir attiecināmi uz kultūras pieminekļiem. Tajā skaitā, jaunatklātajam kultūras piemineklim tiek liegta kultūras priekšmeta pilnīgas izvešanas atļauja līdzīgi likuma „Par kultūras pieminekļu aizsardzību” 4.pantā noteiktajai kārtībai par kultūras pieminekļu izvešanu.Līdz ar to Projekta 12.punktā noteikts, ka šādā gadījumā kultūras priekšmeta atpakaļ ievešanas termiņš Latvijā nedrīkst pārsniegt sešus mēnešus. Tādējādi tiek nodrošināts, ka kultūras priekšmets tiek atgriezts Latvijā, pirms izbeidzas tam noteiktais jaunatklāta kultūras pieminekļa statuss. Gadījumos, kad kultūras priekšmetam jau ir piešķirts jaunatklāta kultūras pieminekļa statuss, tā atpakaļ ievešanas termiņš Inspekcijas izsniegtajā atļaujā tiek noteikts, nepārsniedzot datumu, kurā izbeidzas jaunatklāta kultūras pieminekļa statuss. Piemēram, kultūras priekšmetam jaunatklāta kultūras pieminekļa statuss piešķirts 1.janvārī, persona ar pieteikumu atļaujas saņemšanai Inspekcijā vērsusies 1.aprīlī, tad kultūras priekšmeta atpakaļ ievešanas termiņš Latvijā nosakāms - ne vēlāk kā 30.jūnijs.7. MK noteikumu Nr.8 10.punktā noteikts maksimālais kultūras priekšmeta aizturēšanas termiņš Inspekcijā gadījumos, kad Inspekcijai ir nepieciešams veikt kultūras priekšmeta ekspertīzi vai precizēt tā īpašuma tiesību piederību – no 15 dienām līdz vienam mēnesim.Projekta 13.punktā noteikts, ka inspekcijai ir tiesības aizturēt kultūras priekšmetu ilgāk par 15 dienām, lai veiktu uzrādītā kultūras priekšmeta ekspertīzi vai precizētu tā īpašuma tiesību piederību, bet ne ilgāk, kā līdz lēmuma pieņemšanai par atļaujas izsniegšanu vai atteikumu izsniegt atļauju, ievērojot, ka lēmuma pieņemšanas termiņi noteikti Administratīvā procesa likuma 64.panta pirmajā un otrajā daļā.8. MK noteikumu Nr.8 15.punktā noteikts iesniedzēja pienākums gadījumā, ja Inspekcijas izsniegtā atļauja kultūras priekšmetu izvešanai nav izmantota, to 15 dienu laikā pēc atļaujas derīguma termiņa beigām nodot Inspekcijā. Minētais regulējums praksē nav piemērojams, jo gadījumos, kad izsniegta atļauja kultūras priekšmeta izvešanai ES robežās, nav iespējams konstatēt, vai kultūras priekšmets ir ticis izvests vai nē. Ievērojot minēto, Projektā nav noteikta prasība iesniegt Inspekcijā neizmantoto atļauju 15 dienu laikā pēc tās termiņa beigām.9. MK noteikumu Nr.8 17.punktā noteikta kārtība kultūras priekšmeta kategorijas un tā koda atbilstoši Latvijas kombinētajai nomenklatūrai norādīšanai iesniegumā un pārējos atļaujas eksemplāros, ja iesniedzējam šāda informācija ir zināma.Projekts nenosaka šādu prasību, jo minētie dati ir specifiska muitas iestāžu kompetence, un prakse liecina, ka šādi dati iesniedzējam nav zināmi. Līdz ar to ne Projekta 2.pielikumā minētajā pieteikumā, ne atļaujas pirmajā eksemplārā, kā arī pārējos atļaujas eksemplāros šie dati netiek ietverti.Ja izvedamais kultūras priekšmets ir Valsts aizsargājamā kultūras pieminekļu sarakstā, Inspekcija 3.pielikumā 9.punktā norāda kultūras pieminekļa valsts aizsardzības numuru.10. Ar Projekta 16.punktu tiek noteikts, ka pēc kultūras priekšmeta pagaidu izvešanas tā atpakaļ ievešanas Latvijā termiņš nedrīkst pārsniegt trīs gadus. Minētais termiņš noteikts, saskaņojot to ar Savienības Muitas kodeksa regulējumu, tādējādi nodrošinot, ka persona, kura pēc pagaidu izvešanas kultūras priekšmetu ieved Latvijā, var tikt atbrīvota no ievedmuitas nodokļa.11. Saskaņā Līgumu par Eiropas Savienības darbību Savienības muitas teritorijā pastāv brīva preču kustība. Tas nozīmē, ka, šķērsojot Latvijas robežu, kultūras priekšmeta īpašniekam/valdītājam vai turētājam nav nepieciešams sagatavot muitas deklarāciju un muitas iestādēm nav pienākums kontrolēt deklarācijā norādīto ziņu atbilstību Inspekcijas atļaujā norādītajām ziņām. Līdz ar to kultūras priekšmeta izvešanas atļaujas trešais eksemplārs, kas saskaņā ar MK noteikumiem Nr.8 ir paredzēts iesniegšanai muitas iestādē un atgriežams atpakaļ Inspekcijā, lai apliecinātu kultūras priekšmeta fizisku izvešanu, ir lieks.Projekta 20.punktā noteikts, ka Inspekcija kultūras priekšmeta izvešanai no Latvijas uz Kopienas teritorijas valstīm sagatavo tikai 2 atļaujas eksemplārus.Arī MK noteikumu Nr.8 23.punktā ietvertais regulējums attiecībā muitas veiktajām kontrolējošajām darbībām kultūras priekšmetu ievešanai Latvijā, neatbilst faktiskajai situācijai. No Kopienas teritorijas ievestos kultūras priekšmetus nav iespējams deklarēt muitas iestādē, jo pastāv brīva preču kustība.Projekta 26.punktā tiek noteikts dokumentu loks, kas apliecina kultūras priekšmeta izcelsmi ārpus Latvijas robežām, tādējādi netraucējot tā tranzītu cauri Latvijas teritorijai uz trešajām valstīm (piemēram, kultūras priekšmeta iegādes līgums, pirkuma pavadzīme, atļauja kultūras priekšmeta izvešanai no citas ES dalībvalsts).Projekta 25.punktā ir noteikts, ka ievedot kultūras priekšmetu, kuram paredzēta pagaidu ievešana Latvijā, no valsts, kas nav ES dalībvalsts, personai ir pienākums kultūras priekšmetu deklarēt muitas iestādē. Ja persona nebūs izpildījusi šo nosacījumu, tad tiks uzskatīts, ka tā kultūras priekšmetu ir iegādājusies Latvijā un objekta izvešanai no Latvijas būs piemērojama Projektā noteiktā kultūras priekšmeta izvešanas procedūra.12. MK noteikumu Nr.8. 25.punkts nosaka, ka pēc kultūras priekšmeta pagaidu izvešanas, to ievedot Latvijā, īpašnieks (valdītājs) attiecīgo kultūras priekšmetu 15 dienu laikā pēc ievešanas reģistrē Inspekcijā.Projekta 27. un 28.punktā noteikts, ka, ievedot Latvijā pēc pagaidu izvešanas, Inspekcijā reģistrējami tikai kultūras pieminekļi, savukārt par kultūras priekšmetu ievešanu Latvijā, kas nav kultūras pieminekļi, ir pienākums paziņot Inspekcijai.13. MK noteikumu Nr.8 1.pielikumā ietvertās kultūras priekšmetu kategorijas ir diferencētas saskaņā ar to finanšu vērtību.Projekta 1.pielikumā kultūras priekšmetu kategorijas tiek noteiktas atbilstoši kultūras priekšmetu periodizācijai un kultūrvēsturiskajai nozīmei Latvijas kultūras telpā, atsakoties no finanšu vērtības sliekšņa. Projekta 1.pielikumā salīdzinot ar MK noteikumu Nr.8 1.pielikumu netiek ietvertas tās kultūras priekšmetu kategorijas, kurām trīspadsmit gadu garumā praksē nav bijis pielietojums un kuras nav uzskatāmas par aktuālām Latvijas Republikas Valsts aizsargājamo kultūras pieminekļu saraksta vērtībām, piemēram, mozaīkas, iespiestas ģeogrāfijas kartes, kas ir vecākas par 200 gadiem, no 50 līdz 100 gadu veci antikvārie priekšmeti – rotaļlietas un spēles, kolekcijas un atsevišķi zooloģijas, botānikas, mineraloģijas vai anatomijas kolekcijas eksemplāri. Minēto kultūras priekšmetu kategorijām atļauja izvešanai ārpus ES teritorijas tiks izsniegta, sasniedzot 2008.gada 18.decembra Padomes Regulā 116/2009 par kultūras priekšmetu izvešanu definēto kultūras priekšmetu finanšu vērtību, kas iesniedzējam ir jānorāda pieteikuma 1.pielikumā izvešanas atļaujas saņemšanai kultūras priekšmeta apraksta ailē (Projekta 2.pielikuma 7.punkts). Minētajos gadījumos atļaujas izsniegšanai tieši tiks piemērota 2008.gada 18.decembra Padomes Regula Nr.116/2009 par kultūras priekšmetu izvešanu.14.  Saskaņā ar 2016.gada 7.aprīļa grozījumiem „Grozījumi likumā „Par kultūras pieminekļu aizsardzību”” likuma 4.panta otrā daļa nosaka, ka par atļaujas izsniegšanu kultūras pieminekļu, tajā skaitā valstij piederošo senlietu, pagaidu izvešanai no Latvijas Republikas maksājama valsts nodeva. Valsts nodevas apmēru, samaksas kārtību, kā arī valsts nodevas atvieglojumus un atbrīvojumus no tās nosaka Ministru kabinets. Šī likuma 18.1 panta otrā un ceturtā daļa nosaka, ka to mākslas un antikvāro priekšmetu kategorijas, kuru izvešanai vai pagaidu izvešanai no Latvijas Republikas nepieciešama Inspekcijas atļauja, nosaka Ministru kabinets. Par atļaujas izsniegšanu mākslas un antikvāro priekšmetu izvešanai vai pagaidu izvešanai no Latvijas Republikas maksājama valsts nodeva. Valsts nodevas apmēru, samaksas kārtību, kā arī valsts nodevas atvieglojumus un atbrīvojumus no tās nosaka Ministru kabinets.Projekta 19.punkts nosaka, ka atļauju vai izsniedz tikai pēc tam, kad iesniedzējs ir samaksājis valsts nodevu par atļaujas izsniegšanu.Ņemot vērā likuma „Par nodokļiem un nodevām” 2016.gada 21.aprīļa grozījumus un likuma „Par kultūras pieminekļu aizsardzību” 2016.gada 7.aprīļa grozījumus, Inspekcija ir izstrādājusi Ministru kabinets 2016.gada 1.novembrī ir apstiprinājis Ministru kabineta 2016.gada 1.novembra noteikumus Nr.708 „Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas”, kas nosaka valsts nodevas apmēru par inspekcijas atļaujas izsniegšanu kultūras pieminekļu, tajā skaitā valstij piederošo senlietu, pagaidu izvešanai no Latvijas Republikas un mākslas un antikvāro priekšmetu pagaidu izvešanai vai pilnīgai izvešanai no Latvijas Republikas, valsts nodevas samaksas kārtību, kā arī valsts nodevas atvieglojumus un atbrīvojumus no valsts nodevas samaksas. Šie noteikumi stājas spēkā 2017.gada 1.janvārī.Maksu par Inspekcijas atļaujas un izziņas izsniegšanu līdz Projekta spēkā stāšanās – 2017.gada 1.janvārim nosaka saskaņā ar MK noteikumu Nr.8 14.punktu, kas nosaka, ka: „Iesniedzējs sedz visas izmaksas, kas saistītas ar kultūras priekšmeta izvešanu no Latvijas vai ievešanu Latvijā (to skaitā ekspertīzes izmaksas un maksu par atļaujas izsniegšanu, kā arī par šo noteikumu [21.punktā](http://likumi.lv/doc.php?id=70071#p21) minētās izziņas izsniegšanu). Atļauju vai izziņu izsniedz tikai pēc tam, kad iesniedzējs ir samaksājis ar atļaujas vai izziņas izsniegšanu saistītos izdevumus. Maksas apmēru nosaka inspekcija un apstiprina kultūras ministrs.” Ar Kultūras ministrijas 2003.gada 29.aprīļa rīkojumu Nr.57A „Valsts kultūras pieminekļu aizsardzības inspekcijas sniedzamo maksas pakalpojumu veidi un izcenojumi” ir apstiprināta maksa par Inspekcijas atļaujas un izziņas izsniegšanu.Vienlaikus Inspekcija līdz 2017.gada 1.janvārim izstrādās Ministru kabineta noteikumu projektu „Valsts kultūras pieminekļu aizsardzības inspekcijas publisko maksas pakalpojumu cenrādis”, kurā būs noteikta maksa par Projekta 24.punktā minēto Inspekcijas izsniegto izziņu par mākslas un antikvāro priekšmetu izvešanu, ievērojot to, ka izziņas izsniegšana ir Inspekcijas sniegtais publiskais maksas pakalpojums.15. Projekta 5.punkts nosaka, ka Inspekcijas atļauja ir nepieciešama kultūras pieminekļu un to kultūras priekšmetu izvešanai, kuri atbilst šo noteikumu [1.pielikumā](http://likumi.lv/doc.php?id=70071#piel1) minētajām kultūras priekšmetu kategorijām.Praksē bieži rodas situācijas, kad, piemēram, valsts koncertorganizācijām, valsts un pašvaldību izglītības un kultūras iestādēm, privātpersonām, kā arī citām personām, izvedot mūzikas instrumentus no Latvijas uz noteiktu laika periodu ir nepieciešama Inspekcijas izsniegtā atļauja kultūras priekšmetu izvešanai vai izziņa, lai pierādītu to, ka izvedamie mūzikas instrumenti neatbilst MK noteikumu Nr.8 1.pielikumā norādītajām mākslas un antikvāro priekšmetu kategorijām un tādēļ nav nepieciešama Inspekcijas atļauja kultūras priekšmetu izvešanai un pagaidu izvešanai no Latvijas.Ievērojot to, ka Inspekcijas Valsts aizsargājamo kultūras pieminekļu reģistrā valsts aizsargājamo kultūras pieminekļu statuss mūzikas instrumentiem ir noteiks tikai attiecībā uz ērģelēm, kuras ir vecākas par 50 gadiem, tad, lai atvieglotu citu mūzikas instrumentu brīvu pagaidu izvešanu no Latvijas, Projekta 17.punkts nosaka izņēmumu attiecībā uz orķestra un izpildītāju darba vajadzībām izmantotajiem mūzikas instrumentiem, nosakot, ka to mūzikas instrumentu, kas atbilst Projekta 1.pielikuma A8. un B9. kategorijās noteiktajiem kultūras priekšmetiem, pagaidu izvešanu apliecina attiecīgā uzņēmuma administrācijas vai izpildītāja sagatavotā mūzikas instrumenta izcelsmes dokumentācija, eksperta slēdziens vai cita dokumentācija, kas ietver informāciju par mūzikas instrumenta izcelsmi. Ja izpildītājam vai uzņēmuma administrācijai nav informācijas par mūzikas instrumenta izcelsmi, to var noteikt attiecīgs nozares speciālists. Izpildītāja vai uzņēmuma administrācijas sagatavotā mūzikas instrumenta izcelsmes dokumentācija vai nozares speciālista slēdziens sagatavojams vienu reizi un turpmāk tas var kalpot kā mūzikas instrumenta pase, kas tiek uzrādīta muitas iestādē bez Inspekcijas izsniegtiem izvešanas dokumentiem.16.  Ar 2013.gada 9.janvāra grozījumiem likuma „Par kultūras pieminekļu aizsardzību” [4.](http://likumi.lv/ta/id/72551-par-kulturas-piemineklu-aizsardzibu#p4)pants tika papildināts ar tiesisko regulējumu attiecībā uz senlietām, kuras saskaņā ar šā likuma [7.panta](http://likumi.lv/ta/id/72551-par-kulturas-piemineklu-aizsardzibu#p7) ceturtās daļas noteikumiem pieder Latvijas valstij. Ievērojot minēto, Projekta 2.punkts nosaka, ka ar *kultūras priekšmetu izvešanu* šajos noteikumos saprotama kultūras priekšmetu pagaidu izvešana vai pilnīga izvešana, bet attiecībā uz kultūras pieminekļiem un valstij piederošajām senlietām (ar datējumu līdz 17.gadsimtam ieskaitot) (turpmāk – valstij piederoša senlieta) – pagaidu izvešana.17. Par Projekta noteikumu pārkāpumiem Inspekcijai ir tiesības personu saukt pie atbildības saskaņā ar Latvijas Administratīvo pārkāpumu kodeksa 89.6 pantu. Saskaņā ar Padomes Regulas (EK) Nr.116/2009 9.pantu Inpekcija ir uzraugošā institūcija, kura informē Komisiju par pasākumiem, kas tiek veikti piemērojot Padomes Regulu (EK) Nr.116/2009, kā arī nodrošina vajadzīgo pasākumu īstenošanu saistībā ar tās noteikumu pārkāpumiem. |
| 3. |  Projekta izstrādē iesaistītās  institūcijas | Inspekcija, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas ir:1) kultūras pieminekļu un valstij piederošo senlietu īpašnieki, kuri pārvieto šos priekšmetus ārpus valsts robežām pagaidu izvešanai;2) mākslas un antikvāro priekšmetu īpašnieki, valdītāji vai turētāji, kuri pārvieto kustamo īpašumu ārpus valsts robežām pagaidu un pilnīgai izvešanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiks palielināts.Saskaņā ar Inspekcijas apkopotajiem statistikas datiem Inspekcija ir sagatavojusi un izsniegusi atļaujas mākslas un antikvāro priekšmetu (kultūras priekšmetu) izvešanai un pagaidu izvešanai no Latvijas un kultūras pieminekļu un valstij piederošu senlietu pagaidu izvešanai no Latvijas: 2010.gadā – 153, 2011.gadā – 161, 2012.gadā – 178, un 2013.gadā – 163, 2014.gadā – 101, 2015.gadā – 77, 2016.gada 8 mēnešos – 57.To skaitā Inspekcija 2015.gadā ir izsniegusi atļaujas mākslas un antikvāro priekšmetu (kultūras priekšmetu) izvešanai un pagaidu izvešanai no Latvijas un kultūras pieminekļu un valstij piederošo senlietu pagaidu izvešanai no Latvijas – 71 un atkārtotas atļaujas – 6.Atvieglota kārtība mūzikas instrumentu īpašniekiem, valdītājiem vai turētājiem, ja nepieciešama pagaidu izvešana mūzikas instrumentiem orķestra un izpildītāju darba vajadzībām, nosakot, ka šādos gadījumos nav nepieciešama Inspekcijas atļauja kultūras priekšmetu pagaidu izvešanai. |
| 3. | Administratīvo izmaksu monetārs novērtējums | Administratīvās izmaksas nepalielināsies.Pamatojoties uz likuma „Par kultūras pieminekļu aizsardzību” grozījumiem (pieņemti Saeimā 2016.gada 7.aprīlī, spēkā no 2017.gada 1.janvāra) un likuma „Par nodokļiem un nodevām” grozījumiem (pieņemti Saeimā 2016.gada 21.aprīlī, spēkā no 2017.gada 1.janvāra) noteikta nodeva par Valsts kultūras pieminekļu aizsardzības inspekcijas atļaujas izsniegšanu kultūras pieminekļu, tajā skaitā valstij piederošo senlietu, pagaidu izvešanai, kā arī mākslas un antikvāro priekšmetu izvešanai vai pagaidu izvešanai no Latvijas Republikas.Valsts nodevas apmēra aprēķins ietverts Ministru kabineta 2016.gada 1.novembra noteikumu Nr.708 „Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas” sākotnējās ietekmes novērtējuma ziņojuma (anotācijas) 1. un 2.pielikumā.Praksē samaksa par Inspekcijas atļaujas izsniegšanu kultūras priekšmetu pagaidu izvešanai vai pilnīgai izvešanai tiek piemērota no 2003.gada.Administratīvās izmaksas fiziskām personām un juridiskām personām nepalielināsies.Tiesiskais regulējums Inspekcijai nerada papildu izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** | **2016.gads** |  Turpmākie trīs gadi (*euro*) |
|  2017. |  2018. |  2019. |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2016) gadu |  Izmaiņas, salīdzinot ar kārtējo (2016) gadu |  Izmaiņas, salīdzinot ar kārtējo (2016) gadu |
|  1 |  2 |  3 |  4 |  5 |  6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informācija par ietekmi uz valsts budžetu un pašvaldību budžetiem ir norādīta Ministru kabineta 2016.gada 1.novembra noteikumu Nr.708 „Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas” sākotnējās ietekmes novērtējuma ziņojumā (anotācijā). |

*Anotācijas IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā Projekts būtiski nemaina Inspekcijas atļaujas izsniegšanas kārtību kultūras priekšmetu izvešanai, tad Projekts kopumā neskar sabiedrības intereses un sabiedrības līdzdalība Projekta izstrādē nav nepieciešama. Projektā noteiktās prasības, salīdzinot ar MK noteikumos Nr.8 noteikto regulējumu samazina administratīvo slogu kultūras priekšmetu īpašniekiem, valdītājiem vai turētājiem, kuri pārvieto kustamo īpašumu ārpus valsts robežām pagaidu un pilnīgai izvešanai. |
| 2. | Sabiedrības līdzdalība projekta izstrādē | Projekts publicēts Inspekcijas mājas lapā internetā ([www.mantojums.lv](http://www.mantojums.lv)) 2016.gada 24.jūlijā. |
| 3. | Sabiedrības līdzdalības rezultāti | Sabiedrības pārstāvji par Projektu nav snieguši viedokli. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās  institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

3729

B.Valentinoviča, 67229272

Baiba.Valentinovica@mantojums.lv